Title: ประกาศ เรื่อง ให้อำนาจหน้าที่ของ กองอำนวยการรักษาความมั่นคงภายในราชอาณาจักรที่ได้รับมอบหมายให้รับผิดชอบดำเนินการในพื้นที่ปรากฏเหตุการณ์อันกระทบต่อความมั่นคงภายในราชอาณาจักร สิ้นสุด

ประกาศ

ประกาศ
เรื่อง ให้อำนาจหน้าที่ของ
กองอำนวยการรักษาความมั่นคงภายในราชอาณาจักร
ที่ได้รับมอบหมายให้รับผิดชอบดำเนินการในพื้นที่ปรากฏเหตุการณ์อันกระทบต่อความมั่นคง
ภายในราชอาณาจักร สิ้นสุด[๑]

ตามที่
นายกรัฐมนตรี โดยความเห็นชอบของคณะรัฐมนตรี เมื่อวันที่ ๓๐ มิถุนายน พ.ศ. ๒๕๕๒ และวันที่
๙ กรกฎาคม พ.ศ. ๒๕๕๒ ได้ประกาศให้เขตพื้นที่จังหวัดภูเก็ตและทะเลอาณาเขต ๕
กิโลเมตรรอบจังหวัดภูเก็ต
เป็นพื้นที่ปรากฏเหตุการณ์อันกระทบต่อความมั่นคงภายในราชอาณาจักร ในห้วง ๑๐ - ๒๔
กรกฎาคม พ.ศ. ๒๕๕๒ และให้กองอำนวยการรักษาความมั่นคงภายในราชอาณาจักร เป็นผู้รับผิดชอบในการดำเนินการนั้น
โดยที่ปรากฏว่าในปัจจุบันเหตุการณ์อันกระทบต่อความมั่นคงภายในราชอาณาจักร
อันเป็นเหตุให้มีการประกาศพื้นที่ดังกล่าวนั้น
สามารถดำเนินการแก้ไขได้ตามอำนาจหน้าที่ของหน่วยงานของรัฐที่รับผิดชอบตามปกติ

ดังนั้น
อาศัยอำนาจตามความในมาตรา ๑๕ วรรคสอง
แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ และมาตรา ๓๑ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๖ มาตรา ๓๘
มาตรา ๔๑ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
นายกรัฐมนตรีจึงออกประกาศให้อำนาจหน้าที่ของกองอำนวยการรักษาความมั่นคงภายในราชอาณาจักร
ที่ได้รับมอบหมายให้รับผิดชอบดำเนินการในเขตพื้นที่ภูเก็ตและทะเลอาณาเขต ๕
กิโลเมตรรอบจังหวัดภูเก็ต เมื่อ ๙ กรกฎาคม พ.ศ. ๒๕๕๒ และบรรดาประกาศ ข้อกำหนด
ที่นายกรัฐมนตรี
และผู้อำนวยการศูนย์อำนวยการร่วมรักษาความปลอดภัยประกาศและออกตามพระราชบัญญัติรักษาความมั่นคงภายในราชอาณาจักร
พ.ศ. ๒๕๕๑ ให้เป็นอันสิ้นสุดลง

ทั้งนี้
ตั้งแต่ ๒๕ กรกฎาคม พ.ศ. ๒๕๕๒ เป็นต้นไป

ประกาศ ณ วันที่ ๒๕
กรกฎาคม พ.ศ. ๒๕๕๒
อภิสิทธิ์  เวชชาชีวะ
นายกรัฐมนตรี

ปริยานุช/จัดทำ
๑๘ สิงหาคม ๒๕๕๒

โชติกานต์/ปรับปรุง
๑๔ ธันวาคม ๒๕๕๙

[๑] ราชกิจจานุเบกษา
เล่ม ๑๒๖/ตอนพิเศษ ๑๑๑ ง/หน้า ๑/๑๐ สิงหาคม ๒๕๕๒